ସ୍ୱଳ୍ପଅମ୍ଲଜାନ (ମେଡିକାଲ)
ସ୍ୱଳ୍ପଅମ୍ଲଜାନ ବା  ହାଇପୋକ୍ସିଆ (ଇଂରାଜୀ ଭାଷାରେ Hypoxia) ଏକ ଅବସ୍ଥାକୁ ବୁଝାଏ ଯେଉଁଥିରେ ଶରୀରର ତନ୍ତୁମାନଙ୍କୁ ସ୍ୱଳ୍ପ ଅମ୍ଳଜାନ ସରବରାହ ହୋଇଥାଏ  |  ଏହା ହଠାତ୍ ଆରମ୍ଭ  ହେଲେ ଏହାର ଲକ୍ଷଣରେ ଅଣନିଶ୍ୱାସ ଏବଂ ଦ୍ରୁତ ହୃଦ୍‌ଗତି ହୁଏ |  ମଧ୍ୟମ ଗମ୍ଭୀର ଅବସ୍ଥା ଥିଲେ ଦ୍ୱନ୍ଦ୍ୱ, ଏବଂ ମୁଣ୍ଡ ବିନ୍ଧା ହୋଇପାରେ, ଗୁରୁତର ରୋଗରେ ଚର୍ମ ନୀଳ ଦେଖାଯାଏ ଏବଂ ବ୍ୟକ୍ତି ପ୍ରତିକ୍ରିୟାବିହୀନ ହୋଇପାରେ |  ଧୀରେ ଧିରେ ଆରମ୍ଭ ହେଉଥିଲେ  ପ୍ରାରମ୍ଭିକ ଲକ୍ଷଣରେ ବ୍ୟାୟାମ କଲାବେଳେ ଅଣନିଶ୍ୱାସ ଲାଗେ | 

ସ୍ୱଳ୍ପଅମ୍ଲଜାନର ଦୁଇଟି ମୁଖ୍ୟ କାରଣ ଅଛି ଯଥା:-  ରକ୍ତରେ କମ୍ ଅମ୍ଳଜାନ (ହାଇପୋକ୍ସେମିଆ) ଏବଂ ତନ୍ତୁମାନଙ୍କୁ ସ୍ୱଳ୍ପ ରକ୍ତ ପ୍ରବାହ (ଅଳ୍ପରକ୍ତ‌ତା) ହୁଏ |  ନିମୋନିଆ, ଆଜମା, ସିଓପିଡି, ଫୁସଫୁସ ଇଡିମା, ବାହ୍ୟ ପଦାର୍ଥ ନିଷ୍କାସନ, ଓପିଓଏଡ ମାତ୍ରାଧିକ, ଫୁସଫୁସ ଏମ୍ବୋଲିଜ୍ମ, ଜନ୍ମଗତ ହୃତ୍‌ପିଣ୍ଡ ତ୍ରୁଟି, ଅତ୍ୟଧିକ ଉଚ୍ଚତା, କାର୍ବନ ମୋନୋକ୍ସାଇଡ ବିଷାକ୍ତତା ଏବଂ ଇଣ୍ଟରସ୍ଟିସିଆଲ ଫୁସଫୁସ ରୋଗ ଇତ୍ୟାଦି କାରଣମାନଙ୍କରୁ ଏହି ଅବସ୍ଥା ଉପୁଜି ପାରେ ।  ଧମନୀରେ ରକ୍ତ ଜମାଟ, ଭାସୋସ୍ପାଜ୍ମ, କିମ୍ବା ପେରିଫେରାଲ୍ ଧମନୀ ରୋଗ କାରଣରୁ ଇସକେମିଆ ହୋଇପାରେ।    ଆନିମିଆ, କାର୍ଡ଼ିଓଜେନିକ ସକ, ଏବଂ ସାଇନାଇଡ ବିଷକ୍ରିୟା  ଯୋଗୁ ମଧ୍ୟ ସ୍ୱଳ୍ପ ଅମ୍ଳଜାନ ହୋଇପାରେ ।   ପଲ୍ସ ଅକ୍ରିମେଟ୍ରିରେ ୯୦-୯୫ରୁ କମ୍ ସାଚୁଚରେସନ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ |  

ରୋଗ ପରିଚାଳନାରେ ଶ୍ୱାସକ୍ରିୟା ପଥ ପରିସ୍କାର ରଖିବା,  ପ୍ରଶ୍ୱାସରେ ଅମ୍ଳଜାନ ପରିମାଣ ବୃଦ୍ଧି କରିବା  ଏବଂ ଫୁସଫୁସରେ ଅମ୍ଳଜାନ ବୃଦ୍ଧି କରାଯାଏ ।  ଏହି ସମସ୍ତ ପ୍ରଚେଷ୍ଟା ନାଜାଲ କାନୁଲାରୁ ଆରମ୍ଭ କରି ଏଣ୍ଡୋଟ୍ରାକିଆଲ ଇନଟ୍ୟୁବେସନ ପର୍ଯ୍ୟନ୍ତ ଭିନ୍ନ ଭିନ୍ନ ପଦକ୍ଷେପ ସହିତ ହାସଲ କରାଯାଇପାରେ |  ଚିକିତ୍ସା ଶାସ୍ତ୍ରରେ ହାଇପୋକ୍ସିଆ ଏକ ସାଧାରଣ ଅବସ୍ଥା ଅଟେ |

ଆଧାର 

ଚିକିତ୍ସା ବିଜ୍ଞାନ
Translated from MDWiki